Hva bør jeg oppleve i Auckland?
Vil du ha fantastisk utsikt over byen, bør du besøke Sky Tower som er hele 328 meter høyt. Her kan de som ønsker et skikkelig adrenalinkick hoppe i strikk fra en plattform som ligger 192 meter over bakken. Tårnet ligger ved Victoria og Federal Street i sentrum av byen.
Hvor bør jeg shoppe?
Ta fergen over til Devonport for å finne unike butikker som selger designerklær, gaver, bøker og smykker. Her finner du også en rekke gallerier som selger vakker kunst laget av lokale kunstnere.